**Richard Pánik** (s. 7. helmikuuta 1991 Martin, Tšekkoslovakia) on slovakialainen jääkiekkoilija, joka pelaa Tšekin pääsarja Extraliga-joukkue HC Oceláři Třinecissä. Hänen vahvuuksiinsa kuuluvat pelintekeminen ja pelikäsitys. Pánikin heikkouksiin kuuluu puolustuspelaaminen, eikä hän hyödynnä isoa kokoaan tarpeeksi. Tampa Bay Lightning varasi Pánikin toisella kierroksella 52. pelaajana NHL:n varaustilaisuudessa 2009. Hänet on varannut myös KHL-joukkue Avtomobilist Jekaterinburg 69. pelaajana vuonna 2010.

Ura
---

### Seuraura

Pánik on MHC Martinin kasvatti, mutta hän siirtyi jo 15-vuotiaana Tšekkiin ja HC Oceláři Třinecin joukkueeseen kaudeksi 2006–2007. Seuraavalla kaudella 2007–2008 Pánik teki Třinecin A-nuorissa 39 ottelussa tehot 35+27=62 ja sijoittui runkosarjan pistepörssissä toiseksi HC Kladnon Jakub Valskýn jälkeen. Pánik teki samalla kaudella myös debyyttinsä Tšekin Extraliigassa, jossa hän pelasi kuusi ottelua ilman tehopisteitä. Kaudella 2008–2009 Pánik pelasi Extraliigassa 15 runkosarjaottelua tehoin 1+1=2 sekä neljä playoff-ottelua ilman tehopisteitä. Hän pelasi miesten pelejä myös kolmen ottelun verran 1. Národní Hokejová Ligaa HC Havířov Panthersin joukkueessa. Třinecin A-nuorissa Pánik teki 16 ottelussa tehot 10+9=19. Hänen kauttaan lyhensi loukkaantumiset.

Tampa Bay Lightning varasi Pánikin toisella kierroksella 52. pelaajana kesällä 2009. Hän oli varaustilaisuuden korkein slovakialaisvaraus. Vuotta aiemmin OHL-joukkue Windsor Spitfires varasi Pánikin kymmenentenä CHL:n varaustilaisuudessa. Pánik siirtyi joukkueeseen kesäkuussa 2009. Tammikuussa 2010 hän siirtyi isossa kaupassa Belleville Bullsiin, jonne Pánikin lisäksi menivät myös Austen Brassard, Steve Gleeson, Paul Bezzo, toisen kierroksen varaus vuodelle 2012, kolmannen kierroksen varaus vuodelle 2010 sekä seitsemännen kierroksen varaus vuodelle 2012. Vaihdossa Spitfires sai Philipp Grubauerin, Marc Cantinin ja Stephen Johnsonin. Pánik teki kauden 2009–2010 aikana yhteensä 60 runkosarjaottelussa tehot 21+20=41. Hän kävi maaliskuussa 2010 pelaamassa kevätsopimuksella Lightningin farmijoukkue Norfolk Admiralsissa, AHL:ssä viiden ottelun verran. Pánik teki niissä yhden syöttöpisteen.

Pánik siirtyi myös vuoden 2010 harjoitusleirin jälkeen Lightningista OHL:ään. Hänet kaupattiin joulukuussa kolmanteen OHL-seuraansa Guelph Stormiin. Kaupassa joukkue sai myös toisen kierroksen varausvuoron kesälle 2012. Vaihdossa Bulls sai Carter Sandlakin ja toisen kierroksen varausvuoron kesällä 2011. Kaudeksi 2011–2012 Pánik siirtyi Tampa Bay Lightningin organisaatioon. Hän pelasi koko kauden farmijoukkue Norfolk Admiralsissa, jossa Pánik voitti kauden päätteeksi Calder Cupin. Kaudella 2012–2013 Lightningin farmijoukkueeksi vaihtui Syracuse Crunch.

  

12.huhtikuuta 2021 ennen siirtotakarajaa Capitals kauppasi Panikin yhdessä Jakub Vranan sekä ensimmäisen ja toisen kierroksen varausvuoron kanssa Detroit Red Wingsiin vaihdossa Anthony Manthaan. 

17. heinäkuuta 2021 Red Wings kauppasi Panikin ja toisen kierroksen varausvuoron New York Islandersiin vaihdossa Nick Leddyyn.

### Maajoukkueura

Pánik pelasi alle 20-vuotiaiden MM-kilpailuissa kolmesti vuosina 2009, 2010 ja 2011. Hän oli vuoden 2010 turnauksessa tehoilla 6+2=8 Slovakian paras pistemies ja koko turnauksen maalipörssin kolmas viiden muun pelaajan kanssa. Vuoden 2011 turnauksessa Pánik toimi Slovakian kapteenina. Hän sijoittui maalipörssissä toiseksi Kanadan Brayden Schennin jälkeen ja jakoi turnauksen pistepörssin viidennen sijan neljän muun pelaajan kanssa. Pánik valittiin myös Slovakian top-3-pelaajaksi.

Vuosina 2007 ja 2008 Pánik pelasi alle 18-vuotiaiden MM-kilpailuissa. Vuoden 2008 turnauksessa hän jakoi tehoilla 4+6=10 pistepörssin kolmannen sijan Kanadan Jordan Eberlen kanssa. Pánik valittiin tuolloin myös Slovakian top-3-pelaajaksi.

Pánik edusti Slovakiaa myös miesten MM-kilpailuissa vuonna 2010 19-vuotiaana. Hän oli joukkueen nuorin pelaaja ja hänen +/–-lukemansa +3 oli Slovakian paras.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2007–2008 | HC Oceláři Třinec | ČEL | 6 | 0 | 0 | 0 | 0 | – | – | – | – | – |
| 2008–2009 | HC Havířov Panthers | Tšekki I | 3 | 2 | 1 | 3 | 0 | – | – | – | – | – |  |  |  |  |  |  | JMM | 7 | 2 | 3 | 5 | 4 |
|  | HC Oceláři Třinec | ČEL | 15 | 1 | 1 | 2 | 4 | 4 | 0 | 0 | 0 | 0 |
| 2009–2010 | Windsor Spitfires | OHL | 33 | 9 | 9 | 18 | 19 | – | – | – | – | – |  |  |  |  |  |  | JMM | 6 | 6 | 2 | 8 | 2 |
|  | Belleville Bulls | OHL | 27 | 12 | 11 | 23 | 36 | – | – | – | – | – |  |  |  |  |  |  | MM | 6 | 0 | 2 | 2 | 6 |
|  | Norfolk Admirals | AHL | 5 | 0 | 1 | 1 | 0 | – | – | – | – | – |
| 2010–2011 | Belleville Bulls | OHL | 27 | 14 | 17 | 31 | 33 | – | – | – | – | – |  |  |  |  |  |  | JMM | 6 | 7 | 2 | 9 | 12 |
|  | Guelph Storm | OHL | 24 | 13 | 12 | 25 | 42 | 6 | 1 | 2 | 3 | 10 |
| 2011–2012 | Norfolk Admirals | AHL | 64 | 19 | 22 | 41 | 62 | 18 | 5 | 1 | 6 | 23 | Calder Cup |
| 2012–2013 | Norfolk Admirals | AHL | 51 | 22 | 19 | 41 | 81 | 3 | 1 | 1 | 2 | 19 |
|  | Tampa Bay Lightning | NHL | 25 | 5 | 4 | 9 | 4 | – | – | – | – | – |
| 2013–2014 | Tampa Bay Lightning | NHL | 50 | 3 | 10 | 13 | 21 | 2 | 0 | 0 | 0 | 4 |  |  |  |  |  |  | OK | 4 | 0 | 0 | 0 | 0 |
|  | Syracuse Crunch | AHL | 13 | 3 | 8 | 11 | 6 | – | – | – | – | – |  |  |  |  |  |  | MM | 7 | 0 | 0 | 0 | 2 |
| 2014–2015 | Toronto Maple Leafs | NHL | 76 | 11 | 6 | 17 | 49 | – | – | – | – | – |  |  |  |  |  |  | MM | 7 | 0 | 2 | 2 | 2 |
| 2015–2016 | Toronto Marlies | AHL | 33 | 9 | 16 | 25 | 34 | – | – | – | – | – |
|  | Chicago Blackhawks | NHL | 30 | 6 | 2 | 8 | 6 | 6 | 0 | 3 | 3 | 6 |
| 2016–2017 | Chicago Blackhawks | NHL | 82 | 22 | 22 | 44 | 58 | 4 | 0 | 1 | 1 | 2 |
| 2017–2018 | Chicago Blackhawks | NHL | 37 | 6 | 10 | 16 | 26 | – | – | – | – | – |
|  | Arizona Coyotes | NHL | 35 | 8 | 11 | 19 | 12 | – | – | – | – | – |
| 2018–2019 | Arizona Coyotes | NHL | 75 | 14 | 19 | 33 | 44 | – | – | – | – | – |
| 2019–2020 | Washington Capitals | NHL | 59 | 9 | 13 | 22 | 36 | 8 | 1 | 0 | 1 | 6 |
| 2020–2021 | Washington Capitals | NHL | 36 | 3 | 6 | 9 | 16 | – | – | – | – | – |
|  | Detroit Red Wings | NHL | 12 | 1 | 3 | 4 | 2 | – | – | – | – | – |
| 2021–2022 | New York Islanders | NHL | 4 | 0 | 1 | 1 | 0 | – | – | – | – | – |
|  | Bridgeport Islanders | AHL | 28 | 7 | 5 | 12 | 22 | – | – | – | – | – |
|  | Chicago Wolves | AHL | 11 | 2 | 5 | 7 | 21 | 16 | 6 | 5 | 11 | 28 |
| 2022–2023 | Lausanne HC | NL | 19 | 4 | 5 | 9 | 12 | – | – | – | – | – |  |  |  |  |  |  | MM | 7 | 3 | 2 | 5 | 2 |
| 10 kautta | yhteensä | NHL | 521 | 88 | 107 | 195 | 274 | 20 | 1 | 4 | 5 | 18 |
| 6 kautta | yhteensä | AHL | 205 | 62 | 76 | 138 | 228 | 50 | 20 | 11 | 31 | 110 |
| 2 kautta | yhteensä | ČEL | 21 | 1 | 1 | 2 | 4 | 4 | 0 | 0 | 0 | 0 |

Lähteet
-------

* Richard Pánik The Internet Hockey Databasessa (englanniksi)
* Richard Pánik Eurohockey-sivustolla (englanniksi)
* Richard Pánik *Elite Prospects*. Everysport Media Group AB.  (englanniksi)

### Viitteet

1. ↑  Player Bio – Richard Panik (englanniksi)
2. 1 2 3 4 5 6  EliteProspects
3. ↑  Admirals Add Two Lightning Top Prospects  16.3.2010. Norfolk Admirals Official Website. Viitattu 11.1.2011. (englanniksi)
4. ↑  Tampa Bay Lightning Trim Preseason Roster by Three  24.9.2010. Tampa Bay Lightning. Viitattu 11.1.2011. (englanniksi)
5. ↑  Youth Movement: Bulls Acquire Carter Sandlak  1.12.2010. OurSports Central. Viitattu 11.1.2011. (englanniksi)
6. ↑
7. ↑